CELEX: 32021R0251
Language: lt
Date: 2021-02-18 00:00:00
Title: Tarybos reglamentas (BUSP) 2021/251 2021 m. vasario 18 d. kuriuo iš dalies keičiamas Reglamentas (EB) Nr. 314/2004 dėl ribojamųjų priemonių, atsižvelgiant į padėtį Zimbabvėje

2021 2 19   
               
               
                  LT
               
               
                  Europos Sąjungos oficialusis leidinys
               
               
                  L 58/9
               
            
         TARYBOS REGLAMENTAS (BUSP) 2021/251
         2021 m. vasario 18 d.
         kuriuo iš dalies keičiamas Reglamentas (EB) Nr. 314/2004 dėl ribojamųjų priemonių, atsižvelgiant į padėtį Zimbabvėje
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 215 straipsnį,
         atsižvelgdama į 2021 m. vasario 18 d. Tarybos sprendimą (BUSP) 2021/258, kuriuo iš dalies keičiamas Sprendimas 2011/101/BUSP dėl ribojamųjų priemonių, atsižvelgiant į padėtį Zimbabvėje (1),
         atsižvelgdama į bendrą Sąjungos vyriausiojo įgaliotinio užsienio reikalams ir saugumo politikai ir Europos Komisijos pasiūlymą,
         kadangi:
         
                     (1)
                  
                  
                     Tarybos reglamentu (EB) Nr. 314/2004 (2), atsižvelgiant į padėtį Zimbabvėje, įgyvendinamos kelios priemonės, nustatytos Tarybos sprendimu 2011/101/BUSP (3), įskaitant į sąrašą įtrauktų asmenų ir subjektų lėšų ir ekonominių išteklių įšaldymą;
                  
               
                     (2)
                  
                  
                     2021 m. vasario 18 d. Taryba priėmė Sprendimą (BUSP) 2021/258, kuriuo iš asmenų ir subjektų, kuriems taikomos Sprendimo 2011/101/BUSP I ir II prieduose nurodytos ribojamosios priemonės, sąrašo išbraukiamas vienas asmuo ir iš dalies keičiami su dviem asmenimis susiję įrašai;
                  
               
                     (3)
                  
                  
                     2021 m. vasario 17 d. Komisijos įgyvendinimo reglamentu (ES) 2021/253 (4) atitinkamai iš dalies pakeistas Reglamento (EB) Nr. 314/2004 III priedas. Kai asmuo išbraukiamas iš asmenų ir subjektų, kuriems taikomos ribojamosios priemonės, sąrašo, tas asmuo turi būti išbrauktas ir iš Reglamento (EB) Nr. 314/2004 IV priedo, kuriame išvardyti asmenys ir subjektai, kuriems ribojamųjų priemonių taikymas laikinai sustabdomas pagal to reglamento 6 straipsnio 4 dalį;
                  
               
                     (4)
                  
                  
                     Reglamento (EB) Nr. 314/2004 IV priedas turėtų būti atitinkamai iš dalies pakeistas,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (EB) Nr. 314/2004 IV priedas iš dalies keičiamas pagal šio reglamento priedą.
         
         
            2 straipsnis
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. vasario 18 d.
            
               
                  Tarybos vardu
               
               
                  Pirmininkė
               
               A. P. ZACARIAS
            
         
         
            (1)  Žr. šio Oficialiojo leidinio p. 51.
         
            (2)  2004 m. vasario 19 d. Tarybos reglamentas (EB) Nr. 314/2004 dėl tam tikrų ribojančių priemonių Zimbabvei (OL L 55, 2004 2 24, p. 1).
         
            (3)  2011 m. vasario 15 d. Tarybos sprendimas 2011/101/BUSP dėl ribojamųjų priemonių Zimbabvei (OL L 42, 2011 2 16, p. 6).
         
            (4)  Žr. šio Oficialiojo leidinio p. 15.
      
      
         
            PRIEDAS
            Iš Reglamento (EB) Nr. 314/2004 IV priedo išbraukiamas šis įrašas:
            
                        „4.
                     
                     
                        Shiri, Perence (dar žinomas kaip Bigboy) Samson Chikerema.“